अमानुल्लाह ख़ान () 1919 से 1929 तक अफ़गानिस्तान साम्राज्य के शासक थे, पहले अमीर के रूप में और 1926 के बाद मलिक (राजा) के रूप में। तीसरे एंग्लो-अफगान युद्ध के बाद, अफगानिस्तान यूनाइटेड किंगडम के प्रभाव से मुक्त था तथा एक स्वतंत्र विदेश नीति का पालन करने में सक्षम था। उनके शासन को नाटकीय राजनीतिक और सामाजिक परिवर्तन द्वारा चिह्नित किया गया था।उन्होने पश्चिमी डिजाइन पर अफगानिस्तान को आधुनिक बनाने का प्रयास किया, परन्तु हबीबुल्लाह कलाकानी और उनके अनुयायियों द्वारा एक विद्रोह के कारण सफल न हो सके। 14 जनवरी 1929 को, अमानुल्लाह अफ़गानिस्तान से पड़ोसी ब्रिटिश भारत में भाग गए क्योंकि अफगान गृहयुद्ध शुरू हो गया था। ब्रिटिश भारत से वह यूरोप चले गए जहां 1960 में निर्वासन के 30 साल बाद स्विट्जरलैंड के ज़्यूरिख में उनकी मृत्यु हो गई।